ฮั่งเส็งปิดเช้าพุ่ง 260.43 จุด จากแรงซื้อหุ้นพลังงาน
ฮั่งเส็งปิดเช้าพุ่ง 260.43 จุด จากแรงซื้อหุ้นพลังงาน
18 ม.ค. 2560

ดัชนีฮั่งเส็งตลาดหุ้นฮ่องกงปิดเช้าทะยานขึ้น โดยดัชนีฮั่งเส็งเพิ่มขึ้น 260.43 จุด หรือ 1.14% ปิดภาคเช้าที่ 23,101.40 จุดนำโดยหุ้นกลุ่มพลังงาน ซึ่งดีดตัวขึ้นขานรับราคาน้ำมัน
นอกจากนี้ ภาวะการซื้อขายส่วนหนึ่งได้แรงหนุนจากการที่ธนาคารกลางจีน (PBOC) อัดฉีดเม็ดเงิน 4.1 แสนล้านหยวน (6 หมื่นล้านดอลลาร์) เข้าสู่ตลาด ผ่านการดำเนินงานทางตลาดเงิน (Open Market Operations) หรือ OMO ในวันนี้ ทำสถิติสูงสุดนับตั้งแต่ปี 2547 เพื่อรองรับความต้องการเงินสดก่อนช่วงเทศกาลตรุษจีนในสัปดาห์หน้า